
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση κανονισμού εσωτερικής λειτουργίας του 


Διοικητικού Εφετείου Αθηνών. 1 

Επέκταση και τροποποίηση ορίων του Μονίμου κατα¬ 
φυγίου θηραμάτων «Ασπρόχωμα» Δήμου Αράχωβας 
Ν. Βοιωτίας. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 109070 ( 1 ) 


Τροποποίηση κανονισμού εσωτερικής λειτουργίας του 
Διοικητικού Εφετείου Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 1868/ 
1989 και όπως τελικά αντικαταστάθηκε η παράγραφος 2 
του άρθρου 17 του Ν. 1756/1988 τη νέου με την παρά¬ 
γραφο 4 του άρθρου 3 του Ν. 2479/1997 

β) του άρθρου 29Α του Ν. 1558/1985 όπως προσετέ- 
θηκε με το άρθρο 27 του Ν. 2081/1992 (ΦΕΚ 154/ 
10.9.1992) 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Το έγγραφο του Διοικητικού Εφετείου Αθηνών με 
αριθμό 8275/24.6.98, αποφασίζουμε: 

Κυρώνουμε την τροποποίηση του κανονισμού εσωτερι¬ 
κής λειτουργίας του Διοικητικού Εφετείου Αθηνών όπως 
διαμορφώθηκε με την απόφαση 3/1998 της Ολομέλειας 
του Δικαστηρίου αυτού και η οποία έχει ως εξής: 

ΑΠΟΦΑΣΗ 3/1998 
της Ολομέλειας των Δικαστών του 
Διοικητικού Εφετείου Αθηνών 

Τροποποίηση της 2/1991 απόφασης της Ολομέλειας 
του Διοικητικού Εφετείου Αθηνών (ΦΕΚ 85/1992 τ. Β') 
όπως τροποποιήθηκε από την 4/1992 απόφαση της Ολο¬ 


μέλειας του Δικαστηρίου (ΦΕΚ 73/1993 τ. Β') και από την 
4/1994 της Ολομέλειας των δικαστών (ΦΕΚ 560/94 τ. Β') 
του Διοικητικού Εφετείου Αθηνών «Κανονισμός Εσωτερι¬ 
κής Υπηρεσίας του Διοικητικού Εφετείου Αθηνών. 

Άρθρο 1 

Το άρθρο 2 του Κανονισμού Εσωτερικής Υπηρεσίας του 
Διοικητικού Εφετείου Αθηνών (Απόφαση 2/1991 Ολομέ¬ 
λειας των δικαστών του Διοικητικού Εφετείου Αθηνών) 
όπως αυτό αντικαταστάθηκε από τις 4/1992 και 4/1994 
αποφάσεις της Ολομέλειας των δικαστών του ίδου Δικα¬ 
στηρίου αντικαθίσταται ως εξής: 

Άρθρο 2 

Τμήματα συνεδριάσεων, αντικείμενο και τρόπος συ¬ 
γκρότησης αυτών. 

Ο σχηματισμός που είναι αρμόδιος για την εκδίκαση των 
διαφορών ουσίας διαιρείται σε οκτώ (8) Τμήματα συνε¬ 
δριάσεων ήτοι τα Α, Β, Γ, Δ, Ε, ΣΤ, Ζ και Η. Τα υπό στοιχεία 
Α, Β, Γ, Δ Τμήματα δικάζουν κυρίως φορολογικές υποθέ¬ 
σεις. Τα υπό στοιχεία Ε και Η Τμήματα δικάζουν κυρίως 
υποθέσεις επί διαφορών ουσίας του Ν. 702/1977 (ασφα¬ 
λιστικές κ.λπ) και τα υπό στοιχεία ΣΤ και Ζ Τμήματα δικά¬ 
ζουν κυρίως όλες τις άλλες διαφορές ουσίας. Σε καθένα 
από τα Τμήματα αυτά υπηρετούν μέχρι δυο (2) Πρόεδροι 
και μέχρι δώδεκα (12) Εφέτες Δ.Δ. Στο σχηματισμό αυτό 
λειτουργούν 1) Τμήμα Προεδρικής διαδικασίας άρθρου 3. 

Άρθρο 3 

Αριθμός Δικασίμων και Υποθέσεων καθεμιάς δικασίμου 
Ημέρες και ώρες συνεδριάσεων 

1. Ορίζονται δυο (2) συνεδριάσεις το πολύ κατά μήνα για 
κάθε τμήμα συνεδριάσεων και μία (1) συνεδρίαση κατά 
μήνα για την προεδρική διαδικασία. 

2. Στο σχηματισμό που είναι αρμόδιος για την εκδίκαση 
των διαφορών ουσίας, ο αριθμός των υποθέσεων καθε¬ 
μιάς δικασίμου ορίζεται α) για τα τμήματα Α, Β, Γ, Δ, Ε, Η 
μέχρι και 7 κατά δικαστή εφόσον οι δικαστές μετέχουν σε 
δύο (2) συνεδριάσεις το μήνα και μέχρι 14 κατά δικαστή 
εφόσον οι δικαστές μετέχουν σε μία (1) συνεδρίαση το 
μήνα, β) για τα τμήματα ΣΤ και Ζ μέχρι και 4 κατά δικαστή 
εφόσον οι δικαστές μετέχουν σε δύο (2) συνεδριάσεις το 
μήνα και μέχρι 8 εφόσον οι δικαστές μετέχουν σε μία (1) 
συνεδρίαση το μήνα. Υποθέσεις που αφορούν συμβάσεις 

δημόσιων έργων δεν μπορούν να υπερβούν το 1 /2 του 
προσδιοριζόμενου κατά περίπτωση αριθμού υποθέ¬ 
σεων. 

3. Στο σχηματισμό της ακυρωτικής αρμοδιότητας ο 
αριθμός των υποθέσεων καθεμιάς δικασίμου ορίζεται μέ¬ 
χρι και 6, όταν οι δικαστές μετέχουν σε δυο (2) συνεδριά¬ 
σεις το μήνα και μέχρι 12 όταν μετέχουν σε μία (1) συνε¬ 
δρίαση το μήνα. 

4. Σε εξαιρετικές περιπτώσεις και πάντως σε όχι περισ¬ 
σότερες από τρεις συνεδριάσεις το χρόνο, μετά από από¬ 
φαση του Τριμελούς Συμβουλίου Δ/νσεως του Δικαστη¬ 
ρίου, μπορεί να ορίζεται αριθμός υποθέσεων μεγαλύτε¬ 
ρος μέχρι 50% από τον πιο πάνω ανώτατο κατά τμήμα, 
εφόσον οι υποθέσεις αυτές είναι προδήλως όμοιες. 

5. Οι ημέρες της εβδομάδας κατά τις οποίες συνεδριά¬ 
ζουν τα τμήματα και οι ώρες της ημέρας κατά τις οποίες 
εκδικάζονται οι υποθέσεις κάθε τμήματος καθορίζονται 
ως εξής: 

α) Του Σχηματισμού του αρμόδιου για τις διαφορές ου¬ 
σίας: 

Α' Τμήματος ημέρα Τετάρτη και ώρα 10 π.μ. 

Β' Τμήματος ημέρα Τετάρτη και ώρα 10 π.μ. 

Η Τμήματος ημέρα Πέμπτη και ώρα 10 π.μ. 

Δ' Τμήματος ημέρα Πέμπτη και ώρα 10 π.μ. 

Ε' Τμήματος ημέρα Τετάρτη και ώρα 12 π.μ. 

ΣΤ’ Τμήματος ημέρα Τετάρτη και ώρα 12 π.μ. 

Ζ’ Τμήματος ημέρα Πέμπτη και ώρα 12 π.μ. 

Η' Τμήματος ημέρα Πέμπτη και ώρα 12 π.μ. 

β) Του Σχηματισμού της ακυρωτικής αρμοδιότητας. 

Α1 Τμήματος ημέρα Τρίτη και 9.30 π.μ. 

Α2 Τμήματος ημέρα Δευτέρα και 9.30 π.μ. 

Α3 Τμήματος ημέρα Τρίτη και 9.30 π.μ. 

Α4 Τμήματος ημέρα Δευτέρα και 9.30 π.μ. 

Α5 Τμήματος ημέρα Παρασκευή και 9.30 π.μ. 

Α6 Τμήματος ημέρα Παρασκευή και 9.30 π.μ. 

Οι ημέρες και ώρες συνεδριάσεων των τμημάτων δεν 
συμπίπτουν γιατί, όπου ορίζονται ίδιες ημέρες και ώρες 
συνεδριάσεων νοούνται ημέρες διαφορετικών εβδομάδων 
του ίδιου μήνα. 

γ) της Προεδρικής διαδικασίας: Η πρώτη Τετάρτη του 
δεύτερου δεκαπενθημέρου κάθε μήνα και ώρα 9 π.μ., εάν 
δε αυτή είναι εξαιρετέα η ακολουθούσα Πέμπτη και κατά 
την ίδια ώρα. 

’Αρθρο 3 

Το άρθρο 9 του Κανονισμού Εσωτερικής Υπηρεσίας του 
Διοικητικού Εφετείου Αθηνών (απόφαση 2/1991 Ολομέ¬ 
λειας των δικαστών του Διοικητικού Εφετείου Αθηνών) 
όπως αυτό τροποποιήθηκε από τις 4/92 και 4/94 αποφά¬ 
σεις της Ολομέλειας των δικαστών του ίδιου Δικαστηρίου, 
αντικαθίσταται ως εξής: 

Άρθρο 9 

Γραμματεία του Δικαστηρίου 

Ενόψει του συνολικού αριθμού των προβλεπομένων ορ¬ 
γανικών θέσεων των υπαλλήλων της γραμματείας του 
Διοικητικού Εφετείου Αθηνών (99 δικ. υπαλλήλων, 13 δα- 
κτυλογράφων και 30 επιμελητών) και της κατά το άρθρο 
δύο (2) διαιρέσεως σε Τμήματα, η Γραμματεία αυτού διαρ¬ 
θρώνεται ως ακολούθως: 

Α. Διεύθυνση των υπηρεσιών της Γραμματείας. 

Ο Γραμματέας του δικαστηρίου διευθύνει τις υπηρεσίες 


της Γ ραμματείας, δίνει τις αναγκαίες οδηγίες στο προσω¬ 
πικό της και μπορεί να ασκεί όλα τα καθήκοντα που ορίζο¬ 
νται στο άρθρο 10 του Ν. 1756/1988 όπως αντικαταστά- 
θηκε από το άρθρο 2 του Ν. 1868/1989. Τα τελευταία 
αυτά καθήκοντα (εκτός από τη διεύθυνση των υπηρεσιών 
της Γ ραμματείας και την παροχή οδηγιών στο προσωπικό 
της) ασκούνται και από τους δικαστικούς υπαλλήλους του 
Δικαστηρίου. Αν δεν υπάρχει γραμματέας για οποιοδή- 
ποτε λόγω απουσιάζει ή κωλύεται, τον αναπληρώνει στη 
διεύθυνση των υπηρεσιών της γραμματείας ο επόμενός 
του ιεραρχικά που ορίζεται από τον πρόεδρο του τριμε¬ 
λούς συμβουλίου που διευθύνει το Δικαστήριο. 

Β. Τμήμα Προσωπικού. 

Στα αντικείμενα του Τμήματος αυτού περιλαμβάνονται 
ιδίως: 

α) Η τήρηση και ενημέρωση των ατομικών φακέλων 
υπηρεσιακής καταστάσεως των δικαστικών λειτουργών 
που υπηρετούν στο Δικαστήριο αυτό και στο Διοικητικό 
Πρωτοδικείο Αθηνών, καθώς και των δικαστικών υπαλλή¬ 
λων που υπηρετούν στο Δικαστήριο αυτό, στη Γ ενική Επι¬ 
τροπεία και στο Διοικητικό Πρωτοδικείο Αθηνών. 

β) Η τήρηση του εμπιστευτικού πρωτοκόλλου εισερχο¬ 
μένων και εξερχομένων εγγράφων. 

γ) Η τήρηση του βιβλίου χορηγήσεως αδειών (κανονι¬ 
κών, αναρρωτικών και λοιπών). 

δ) Η σύνταξη των εκθέσεων εμφανίσεως και αναχωρή- 
σεως. 

ε) Η καθαρογραφή της αλληλογραφίας και κάθε εγγρά¬ 
φου, γενικά, του Τριμελούς Συμβουλίου Διευθύνσεως του 
Δικαστηρίου, του Προέδρου του Συμβουλίου που διευθύ¬ 
νει το Δικαστήριο και του Προϊσταμένου Διευθύνσεως της 
Γραμματείας, η καθαρογραφή των αποφάσεων της Ολο¬ 
μέλειας των δικαστών και των αποφάσεων του Τριμελούς 
Δικαστικού (Υπηρεσιακού) Συμβουλίου. 

στ) Η τήρηση των προβλεπομένων από το νόμο βιβλίων 
όπως το βιβλίο πράξεων του τριμελούς Συμβουλίου Δ/ 
νσεως του Δικαστηρίου και του Προέδρου αυτού, το βιβλίο 
αποφάσεων της Ολομέλειας των δικαστών, τα βιβλία απο¬ 
φάσεων του Τριμελούς Δικαστικού Συμβουλίου (Υπηρε¬ 
σιακού και Πειθαρχικού). 

ζ) Η τήρηση των πρωτοτύπων των αποφάσεων και γνω- 
μοδοτήσεως της ολομέλειας των δικαστών του Δικαστη¬ 
ρίου, καθώς και των Υπηρεσιακών ή Πειθαρχικών Συμβου¬ 
λίων. 

η) Η τήρηση του δελτίου προσελεύσεως και αποχωρή- 
σεως των υπαλλήλων. 

θ) Ο χαρακτηρισμός της αλληλογραφίας και στη συνέ¬ 
χεια η προώθησή της στο πρωτόκολλο. 

ι) Η τήρηση φακέλων αρχείου εγγράφων του Δικαστη¬ 
ρίου. 

Ο Προϊστάμενος του Τμήματος αυτού επικουρεί το 
Γραμματέα του Δικαστηρίου στη διεξαγωγή των εργασιών 
της Γ ραμματείας. 

Γ. Τμήμα Πληροφορικής και Οικονομικών Υποθέ¬ 
σεων. 

Στα αντικείμενα του τμήματος αυτού περιλαμβάνονται 
ιδίως: 

α) Η μέσω Η/ν σύνταξη μισθοδοτικών καταστάσεων και 
άλλων απαιτούμενων από το Νόμο δικαιολογητικών και η 
βάσει αυτών ενέργεια πληρωμών μισθών, οδοιπορικών, 
αποζημιώσεων κ.λπ στους δικαστικούς λειτουργούς και 
υπαλλήλους του Δικαστηρίου. 

β) Η σύνταξη δικαιολογητικών για την πληρωμή μισθω¬ 
μάτων και άλλων δαπανών σχετικά με τη στέγαση του Δι¬ 
καστηρίου. 

γ) Η διαχείριση των παγίων προκαταβολών και των πι¬ 
στώσεων για τη γραφική ύλη. 

δ) Η ενέργεια δαπανών για την προμήθεια γραφικής 
ύλης, ειδών καθαριότητας, μεταφορών, συντήρησης κτι¬ 
ρίου κ.λπ. 

ε) Η μέριμνα και ενέργεια δαπανών για τη βιβλιοδέτηση 
τόμων, αποφάσεων, πρακτικών, νομικών βιβλίων, συγ¬ 
γραμμάτων και των βιβλίων της γραμματείας. 

στ) Η ενέργεια διακηρύξεως διαγωνισμών και δημοπρα¬ 
σιών. 

ζ) Η διαχείριση της πάγιας προκαταβολής χαρτοσήμου 
και εντύπων παραβόλων. 

η) Η παραλαβή, καταγραφή και φύλαξη βιβλίων και συγ¬ 
γραμμάτων των βιβλιοθηκών του Δικαστηρίου και η παρα¬ 
κολούθηση της χρήσεως αυτών. 

θ) Η εκτύπωση ή ανατύπωση εντύπων από το Εθνικό 
Τυπογραφείο. 

ι) Η παραλαβή, καταγραφή και παρακολούθηση της χρή¬ 
σεως των επίπλων και λοιπού εξοπλισμού του Δικαστη¬ 
ρίου. 

ία) Τα ασφαλιστικά θέματα του προσωπικού, 
ιβ) Η τήρηση μητρώου μισθοδοτουμένων. 
ιγ) Η έκδοση βεβαιώσεων και πιστοποιητικών για τα πα¬ 
ραπάνω θέματα. 

ιδ) Η αλληλογραφία με άλλες υπηρεσίες για τα θέματα 
αυτά και η ενημέρωσή τους, όπου από το νόμο απαιτείται. 

ιε) Ο χειρισμός και η παρακολούθηση της λειτουργίας 
του Ηλεκτρονικού Υπολογιστή. 

Σχηματισμός Διαφορών Ουσίας. 

Δ. Τμήματα Γραμματέων Έδρας. 

Λειτουργούν οκτώ (8) τμήματα αντίστοιχα των τμημά¬ 
των συνεδριάσεων του σχηματισμού αυτού. Στα καθήκο¬ 
ντα των τοποθετουμένων σ’ αυτά υπαλλήλων περιλαμβά¬ 
νεται ιδίως η συμμετοχή τους στις συνεδριάσεις του Δικα¬ 
στηρίου, η σύνταξη των πρακτικών, εκθέσεων, πράξεων 
και άλλων εγγράφων που απαιτεί ο νόμος για την πιστοποί¬ 
ηση των δικαστικών ενεργειών, η καταχώρηση των προσ¬ 
διορισμένων υποθέσεων στα πινάκια, η παραλαβή δικο¬ 
γραφιών, υπομνημάτων κ.λπ που αφορούν στις υποθέσεις 
αυτές, η σύνταξη και υπογραφή των κλήσεων, η τήρηση 
και ενημέρωση των προβλεπομένων βιβλίων (εισηγητών 
κ.λπ) η παράδοση των υποθέσεων για δημοσίευση, η ενη¬ 
μέρωση βιβλίων παρακολούθησης ενδίκων μέσων, η πα¬ 
ράδοση των αποφάσεων για καθαρογραφή, η διόρθωση 
και υπογραφή των αποφάσεων και των αντιγράφων αυτών 
και η παράδοσή τους στους επιμελητές με εντολή για κοι¬ 
νοποίηση στους διαδίκους, η κατάρτιση καταστάσεων για 
την απόδοση και κατάπτωση των παραβόλων, σύμφωνα με 
το περιεχόμενο των εκδιδομένων αποφάσεων, η αλληλο¬ 
γραφία με άλλες υπηρεσίες, η σύνταξη του εκθέματος, η 
αποστολή των φακέλων, έπειτα από τη λήξη της προθε¬ 
σμίας για άσκηση αναίρεσης, στις Αρχές που εξέδωσαν τις 
πράξεις και στο Αρχείο, κάθε άλλη ενέργεια αναγκαία για 
τη διεξαγωγή της υπηρεσίας. 

Ε. Τμήμα Εισαγωγής και προσδιορισμού υποθέσεων. 
Στα αντικείμενα του τμήματος αυτού περιλαμβάνονται 
ιδίως: 

α) Η παραλαβή και καταχώρηση στα οικεία βιβλία των 
ασκούμενων ενώπιον του Δικαστηρίου ενδίκων μέσων και 


βοηθημάτων (προσφυγών, αναιρέσεων, αιτήσεων διορθώ- 
σεως αποφάσεων, ανακοπών, αναθεωρήσεων, αντεφέ- 
σεων, αιτήσεων άρθρ. 42 Ν. 820/1978, δηλώσεων παρα- 
τήσεως από ασκηθέντα ένδικα μέσα, πρόσθετων λόγων, 
παρεμβάσεων κ.λπ). 

β) Η αποστολή στο Συμβούλιο της Επικράτειας των 
αναιρέσεων μέσα σε δέκα (10) ημέρες από την κατάθεσή 
τους. 

γ) Η παραλαβή και καταχώρηση στα οικεία βιβλία των 
ασκουμένων εφέσεων κατά πρωτόδικων αποφάσεων. 

δ) Η μέριμνα συμπληρώσεως των σχετικών δικογρα¬ 
φιών. 

ε) Η υποβολή στον Πρόεδρο του τριμελούς Συμβουλίου 
Διευθύνσεως του Δικαστηρίου των υποθέσεων για τον 
ορισμό δικασίμου. 

στ) Η παρακολούθηση της πορείας των υποθέσεων για 
τις οποίες εκδόθηκαν προδικαστικές, ή αναβλητικές απο¬ 
φάσεις. 

ζ) Η συσχέτιση συναφών εκκρεμών προς προσδιορισμό 
υποθέσεων για την ενότητα της δικαστικής κρίσεως. 

. η) Η σύνταξη μηνιαίων, ή ετήσιων στατιστικών στοι¬ 
χείων. 

θ) Η πληροφόρηση των διαδίκων για την πορεία των 
υποθέσεών τους. 

ι) Η χορήγηση αντιγράφων από έγγραφα δικογραφιών 
που εκκρεμούν στο τμήμα αυτό. 

ΣΤ) Τμήμα διεκπεραιώσεως και αρχείου. 

Στα αντικείμενα του Τμήματος αυτού περιλαμβάνονται 
ιδίως: 

α) Η τήρηση του κοινού πρωτοκόλλου, 
β) Η διεκπεραίωση της αλληλογραφίας του Δικαστη¬ 
ρίου. 

γ) Η παραλαβή της αλληλογραφίας από το Ταχυδρομείο 
και άλλες Υπηρεσίες. 

δ) Η παραλαβή των ΦΕΚ από το Εθνικό Τυπογρα¬ 
φείο. 

ε) Η ταξινόμηση και τήρηση του Αρχείου του Δικαστη¬ 
ρίου. 

στ) Ο χειρισμός του φωτοτυπικού μηχανήματος και του 
πολυγράφου του Δικαστηρίου. 

ζ) Η έκδοση πιστοποιητικών αντιγράφων για δικογρα¬ 
φίες και αποφάσεις που φυλάσσονται στο αρχείο. 

η) Η ενημέρωση των πρωτοτύπων αποφάσεων σε περί¬ 
πτωση διορθώσεως ή εκδόσεως αναιρετικής αποφά- 
σεως. 

θ) Η καταστροφή του αρχείου και η παράδοση στο 
ΟΔΔΥ αχρήστου υλικού ή εκποίηση αυτού. 

Ζ. Γραφείο προεδρικής διαδικασίας του άρθρου 3 Ν. 
820/1978 και αιτήσεων αναστολής άρθρου 159 ΚΦΔ άρ¬ 
θρου 31 Π.Δ. 341/1978 και άρθρου 20 παρ. 2 Ν. 1888/ 
1989. 

Οι τοποθετούμενοι σ’ αυτό δικαστικοί υπάλληλοι παρα- 
λαμβάνουν τις αιτήσεις αναστολής και έχουν τα ίδια καθή¬ 
κοντα με τους υπηρετούντες στα άλλα τμήματα συνεδριά¬ 
σεων του σχηματισμού αυτού όπως ορίζονται παρα¬ 
πάνω. 

Η. Γραφείο Δημοσίευσης Αποφάσεων. 

Στο γραφείο αυτό ανατίθεται ιδίως η καταχώρηση στο 
οικείο βιβλίο των δημοσιευόμενων αποφάσεων, η τήρηση 
αλφαβητικού ευρετηρίου και η παράδοση των δικογρα¬ 
φιών στα τμήματα συνεδριάσεων. 

II. Σχηματισμός Ακυρωτικής Αρμοδιότητας. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


θ. Γραφείο Εποπτείας των Υπηρεσιών της Γραμματείας 
του Σχηματισμού αυτού. 

Στο γραφείο αυτό τοποθετείται με πράξη του Τριμελούς 
Συμβουλίου Δ/νσεως του Δικαστηρίου ένας από τους 
Προϊσταμένους των Τμημάτων του σχηματισμού αυτού, ο 
οποίος εκτός των ειδικών καθηκόντων του, εποπτεύει τη 
Γραμματεία του σχηματισμού αυτού. 

Επιπλέον στα καθήκοντά του περιλαμβάνεται η κατάρ¬ 
τιση των στατιστικών πινάκων κινήσεων των υποθέσεων 
καθώς και όσα άλλα του ανατίθενται από τον Πρόεδρο του 
Τριμελούς Συμβουλίου Δ/νσεως του Δικαστηρίου. Στο 
γραφείο αυτό τηρείται δελτίο ημερήσιας παρουσίας και 
εξόδου των δικαστικών υπαλλήλων. 

I. Τμήμα Γραμματέων Έδρας των έξι (6) Τμημάτων Συ¬ 
νεδριάσεων. 

Στα καθήκοντα των υπαλλήλων που είναι τοποθετημέ¬ 
νοι σ’ αυτά, περιλαμβάνεται ιδίως η καταχώρηση των 
προσδιοριζομένων υποθέσεων στα πινάκια, η σύνταξη και 
η συνυπογραφή από τον Πρόεδρο των πράξεων ορισμού 
δικασίμου, η σύνταξη των εκθέσεων καταθέσεως δικο¬ 
γράφων (υπομνημάτων, παραιτήσεων κ.λπ), η συμμετοχή 
στις συνεδριάσεις του Δικαστηρίου, η παράδοση με 
εντολή στους επιμελητές για κοινοποίηση των διαφόρων 
εγγράφων, η σύνταξη και υπογραφή των πρακτικών συζη- 
τήσεως κ.λπ, όπου απαιτείται, η ανάρτηση του εκθέματος, 
η καταχώρηση των υποθέσεων στο Βιβλίο Εισηγητών, η 
παράδοση εγγράφων στο Τμήμα Διεκπεραιώσεως, η πα¬ 
ράδοση στους επιμελητές διαφόρων εγγράφων με εντολή 
για κοινοποίηση, η ταξινόμηση στις θυρίδες των εισηγη¬ 
τών των ατομικών φακέλων, η εκκαθάριση και επιστροφή 
των φακέλων αυτών. Η πορεία των διακινουμένων ατομι¬ 
κών φακέλων θα προκύπτει από τις υπογραφές του παρα- 
λαμβάνοντος δικαστικού υπαλλήλου και εισηγητή δικα¬ 
στή. 

ΙΑ. Τμήμα καταθέσεως ασκούμενων ενδίκων μέσων και 
βοηθημάτων και προσδιορισμού αυτών. 

Στα αντικείμενα του Τμήματος αυτού περιλαμβάνονται 
ιδίως: 

α) η παραλαβή και καταχώρηση στα οικεία βιβλία των 
ασκούμενων ενώπιον του Δικαστηρίου αιτήσεων ακυρώ- 
σεως, τριτανακοπών, δηλώσεων παραιτήσεως, αιτήσεων 
διορθώσεως αποφάσεων, πρόσθετων λόγων, παρεμβά¬ 
σεων κ.λπ. 

β) Η μέριμνα συμπληρώσεως των ελλειπόντων στοι¬ 
χείων (τελών χαρτοσήμου, παραβολών κ.λπ). 

γ) Η παραλαβή και καταχώρηση στα οικεία βιβλία ασκού¬ 
μενων αιτήσεων αναστολής εκτελέσεως των προσβαλλό¬ 
μενων με αίτηση ακυρώσεως πράξεων και η διεξαγωγή της 
κατά νόμον αλληλογραφίας. 

δ) Η υποβολή στον Πρόεδρο του Τριμελούς Συμβουλίου 
Διευθύνσεως του Δικαστηρίου των σχετικών δικογράφων 
για την κατανομή των υποθέσεων στα Τμήματα και σε συ¬ 
νέχεια η παράδοση στα Τμήματα για τον ορισμό δικασίμου 
και εισηγητή από τον Πρόεδρο του Τμήματος. 

ε) Τα καθήκοντα γραμματέως στο συμβούλιο αναστο¬ 
λών. 

στ) Η συσχέτιση συναφών εκκρεμών υποθέσεων προς 
προσδιορισμό για την ενότητα της δικαστικής κρίσεως. 

ζ) Η πληροφόρηση των διαδίκων για την πορεία των 
υποθέσεών τους. 

ΙΒ. Τμήμα Μηχανοργανομένης Καθαρογραφής των 
Αποφάσεων. 


Στο τμήμα αυτό ανήκει η φροντίδα της κατανομής (χρέ- 
ωσης) όλων των αποφάσεων του Δικαστηρίου στις δακτυ- 
λογράφους και της ταχείας καθαρογραφής τους από τις 
τελευταίες, ο συντονισμός των διαδικασιών για την αύ¬ 
ξηση στο μέγιστο δυνατό της παραγωγικότητας του δι¬ 
κτύου, η συντήρηση, ο έλεγχος και ασφάλεια του δικτύου. 

ΙΓ. Τμήμα Διεκπεραιώσεως και Αρχείου. 

Στα αντικείμενα του Τμήματος αυτού περιλαμβάνονται 
ιδίως: 

α) Η τήρηση του βιβλίου Πρωτοκόλλου. 

β) Η διεκπεραίωση της αλληλογραφίας του Σχηματι¬ 
σμού αυτού. 

γ) Η διακίνηση των ατομικών φακέλων. 

δ) Η επίδοση δικογράφων. 

ε) Η ταξινόμηση και τήρηση του αρχείου του Δικαστη¬ 
ρίου. 

στ) Ο χειρισμός του φωτοτυπικού μηχανήματος του Δι¬ 
καστηρίου στο Σχηματισμό αυτό. 

ζ) Η διαχείριση της πάγιας προκαταβολής χαρτοσήμου 
και εντύπων παραβολών στο Σχηματισμό αυτό. 

η) Η έκδοση πιστοποιητικών και αντιγράφων για δικο¬ 
γραφίες και αποφάσεις που φυλάσονται στο αρχείο του 
Σχηματισμού αυτού. 

θ) Η ενημέρωση των πρωτοτύπων αποφάσεων σε περί¬ 
πτωση διορθώσεως αυτών ή με την απόφαση του Συμβου¬ 
λίου της Επικράτειας έπειτα από έφεση. 

ΙΔ. Γ ραφείο Δημοσίευσης Αποφάσεων. 

Το γραφείο αυτό έχει τα ίδια αντικείμενα που έχουν 
ανατεθεί στο αντίστοιχο γραφείο του Σχηματισμού διαφο¬ 
ρών ουσίας. 

ΙΕ. Γραφείο Νομολογίας. 

Στα αντικείμενα του Γραφείου αυτού περιλαμβάνονται 
ιδίως: 

Η ταξινόμηση των αποφάσεων, η κατάρτιση περιλή¬ 
ψεων, η επιμέλεια για την έκδοση δελτίων νομολογίας 
κ.λπ. 

Η παραλαβή και φύλαξη των βιβλίων και συγγραμμάτων 
της βιβλιοθήκης καθώς και η παρακολούθηση της χρή- 
σεως αυτών από τους δικαστές του Σχηματισμού αυτού. 

ΙΣΤ' Οι Προϊστάμενοι των τμημάτων διευθύνουν την 
υπηρεσία του τμήματος του οποίου προΐστανται με τις 
οδηγίες του Γραμματέα και ασκούν και όλα τα καθήκοντα 
δικαστικών υπαλλήλων που έχουν ανατεθεί στο τμήμα 
αυτό (π.χ. συμμετοχή στις συνεδριάσεις, τήρηση πρακτι¬ 
κών και βιβλίων, σύνταξη εκθέσεων κ.λπ) εφόσον παρι- 
σταται ανάγκη. 

Η ισχύς του παρόντος Κανονισμού αρχίζει από I ης Μαρ¬ 
τίου 1999 δυναμένη να παραταθεί με απόφαση του Τριμε ¬ 
λούς Συμβουλίου Διευθύνσεως του Δικαστηρίου. 

Μετά την τροποποίηση και ψήφιση του ανωχέοω κανο¬ 
νισμού ιι Πρόεδρος κήρυξε περαιωμένη τη συζήτηση. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Κρίθηκε, αποφασίσθηκε και εκδόθηκε στην Αθήνα την 
28η Μαΐου 1998. 

Οι Πρόεδροι 

ΧΡΥΣΑΝΘΗ ΕΜΠΟΡΙΔΟΥ - ΓΕΩΡΓΙΟΣ ΠΑΠΑΔΟΠΟΥΛΟΣ 
ΠΑΝΑΓΙΩΤΗΣ ΔΡΟΣΙΤΗΣ - ΦΩΤΙΟΣ ΒΟΓΙΑΤΖΗΣ 
ΓΡΗΓΟΡΙΟΣ ΤΑΚΗΣ - ΔΗΜΗΤΡΙΟΣ ΜΠΑΡΔΟΥΤΣΟΣ 
ΔΗΜΗΤΡΙΟΣ ΜΠΕΙΚΟΣ - ΠΑΝΤΕΛΗΣ ΜΑΡΑΓΚΟΥΛΑΣ 
ΒΕΛΙΣΣΑΡΙΟΣ ΚΑΡΑΚΩΣΤΑΣ - ΑΓΙΣ ΒΑΣΙΛΑΚΟΣ 
ΠΑΡΑΣΚΕΥΗ ΑΝΔΡΙΚΟΠΟΥΛΟΥ - ΔΗΜΗΤΡΙΟΣ ΚΑΡΑΜΕΤΟΣ 
ΗΛΙΑΣ ΔΟΥΛΗΣ - ΠΑΝΑΓΙΩΤΗΣ ΡΟΥΜΕΛΙΩΤΗΣ 
ΙΩΑΝΝΗΣ ΛΩΛΗΣ - ΙΩΑΝΝΗΣ ΔΙΑΜΑΝΤΟΠΟΥΛΟΣ 

Οι Εφέτες 

ΗΛΙΑΣ ΘΑΝΟΣ - ΓΕΩΡΓΙΟΣ ΚΟΥΡΕΤΑΣ 
ΚΩΝ/ΝΟΣ ΚΟΥΛΟΥΡΙΩΤΗΣ - ΝΙΚΟΛΑΟΣ ΑΣΚΕΡΙΔΗΣ 
ΠΑΝΑΓΙΩΤΗΣ ΣΜΥΡΝΑΙΟΣ - ΚΩΝ/ΝΟΣ ΤΖΑΝΟΠΟΥΛΟΣ 
ΙΩΑΝΝΗΣ ΚΟΚΚΙΝΗΣ - ΛΑΜΠΡΙΝΗ ΠΑΠΑΔΗΜΑ 
ΝΙΚΟΛΑΟΣ ΔΙΑΚΟΝΙΚΟΛΑΟΥ - ΕΛΕΝΗ ΚΥΡΙΑΚΟΥ 
ΙΩΑΝΝΗΣ ΣΚΡΕΠΕΤΟΣ - ΠΕΤΡΟΣ ΣΩΤΗΡΙΟΥ 
ΑΘΑΝ. ΠΕΝΘΕΡΟΥΔΑΚΗ - ΒΟΛΤΥΡΑΚΗ - ΠΑΝΑΓΙΩΤΗΣ ΚΑΡΡΑΣ 
ΚΥΡΙΑΚΗ ΑΛΕΞΟΓΛΟΥ - ΖΑΧΑΡΙΑΣ ΧΑΝΤΖΗΣ 
ΙΩΑΝΝΗΣ ΣΤΑΜΑΤΟΠΟΥΛΟΣ - ΑΘΑΝ. ΚΑΡΑΜΙΧΑΛΕΛΗΣ 
ΚΩΝΣΤΑΝΤΙΝΟΣ ΦΩΤΟΣ - ΧΡΗΣΤΟΣ ΒΑΣΙΛΑΚΗΣ 
ΓΕΩΡΓΙΑ ΠΕΤΡΑΚΗ-ΓΙΑΝΝΟΠΟΥΛΟΥ - ΕΙΡΗΝΗ ΓΑΝΩΣΕΛΗ 
ΑΡΓΥΡΩ ΑΠΟΣΤΟΛΑΚΗ - ΧΡΙΣΤΙΝΑ ΜΙΣΟΥΛΗ 
ΣΤΑΥΡΟΥΛΑ ΛΙΑΓΚΟΥ - ΕΛΕΝΗ ΝΕΡΟΥΛΗ 
ΚΩΝΣΤΑΝΤΙΝΟΣ ΧΡΥΣΙΚΟΠΟΥΛΟΣ 
ΕΠΑΜΕΙΝΩΝΔΑΣ ΒΕΡΡΟΠΟΥΛΟΣ 

ΔΗΜΗΤΡΟΥΛΑ ΜΑΥΡΟΜΜΑΤΗ - ΧΑΡΙΚΛΕΙΑ ΧΑΡ. ΠΑΠΑΔΟΠΟΥΛΟΥ 
ΓΕΩΡΓΙΑ ΖΑΚΗ - ΧΑΡΙΚΛΕΙΑ ΑΘΑΝ. ΠΑΠΑΔΟΠΟΥΛΟΥ 
ΝΙΚΟΛΑΟΣ ΣΟΙΛΕΝΤΑΚΗΣ - ΙΩΑΝΝΗΣ ΖΟΜΠΟΛΑΣ 
ΘΕΟΔΩΡΑ ΜΟΥΓΙΑ - ΓΕΩΡΓΙΟΣ ΚΩΣΤΑΚΗΣ 
ΗΡΑΚΛΗΣ ΜΠΟΥΝΙΑΣ - ΑΙΚΑΤΕΡΙΝΗ ΚΑΝΕΛΛΑΚΟΠΟΥΛΟΥ 
ΒΑΣΙΛΕΙΟΣ ΓΡΑΤΣΙΑΣ - ΑΙΚΑΤΕΡΙΝΗ ΜΠΑΛΝΤΑ 
ΚΩΝΣΤΑΝΤΙΝΟΣ ΣΙΔΕΡΗΣ - ΑΠΟΣΤΟΛΟΣ ΜΠΕΙΚΟΣ ΚΑΡΑΒΑΝΑΣ 
ΔΗΜΗΤΡΑ ΚΑΠΟΥ - ΠΑΝΑΓΙΩΤΑ ΛΑΜΠΡΑΚΗ 
ΑΝΤΩΝΙΟΣ ΝΤΕΜΣΙΑΣ - ΠΕΡΙΚΛΗΣ ΓΚΟΤΣΗΣ - ΦΩΤΙΟΣ ΝΤΖΙΜΑΣ 
ΕΜΜΑΝΟΥΗΛ ΚΟΥΣΙΟΥΡΗΣ - ΦΩΤΙΟΣ ΚΑΤΣΙΓΙΑΝΝΗΣ 
ΕΛΕΝΗ ΔΗΜΗΤΡΑΚΟΠΟΥΛΟΥ - ΑΙΚΑΤΕΡΙΝΗ ΝΤΑΒΙΑ-ΒΑΚΟΝΔΙΟΥ 
ΜΑΡΙΑ ΔΑΜΙΑΝΑΚΗ - ΛΑΜΠΡΟΣ ΓΕΩΡΓΑΚΟΠΟΥΛΟΣ 
ΑΓΓΕΛΙΚΗ ΜΑΡΑΓΚΟΥ-ΖΟΥΓΑΝΕΛΗ - ΣΠΥΡΙΔΩΝ ΜΕΛΑΣ 
ΧΡΥΣΟΥΔΑ ΜΕίΔΑΝΗ-ΡΟΒΙΘΗ - ΚΑΛΛΙΟΠΗ ΑΣΠΡΑ 
ΠΑΝΑΓΙΩΤΗΣ ΚΩΝΣΤΑΝΤΟΠΟΥΛΟΣ - ΣΟΦΙΑ ΤΡΙΚΕΡΙΩΤΟΥ 
ΒΑΣΙΛΙΚΗ ΠΑΠΑΓΓΕΛΟΠΟΥΛΟΥ - ΜΑΡΙΑ ΤΣΙΡΑΚΑΚΗ 
ΜΑΡΙΑ ΚΑΛΑΪΤΖΗ - ΒΑΣΙΛΙΚΗ ΔΗΜΗΤΡΟΠΟΥΛΟΥ 
ΓΕΩΡΓΙΟΣ ΣΚΟΥΛΟΥΔΗΣ 

Ο Γραμματέας 
ΙΩΑΝΝΗΣ ΜΠΕΛΔΕΚΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 1998 

Ο ΥΠΟΥΡΓΟ!: 

ΕΥΑΓΓΕΛΟΣ ΠΑΝΝΟΠΟΥΛΟΣ 


Αριθ. 1163 (2) 

Επέκταση και τροποποίηση ορίων του Μονίμου καταφυ¬ 
γίου θηραμάτων «Ασπρόχωμα» Δήμου Αράχωβας Ν. 
Βοιωτίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψιν μας: 

1. Τις δ/ξεις των άρθρων 253 και 254 παρ. 1,2, 3,4 του 
Ν.Δ. 86/69, καθώς έχουν αντικατασταθεί με τα άρθρα 3 & 
4 παρ. 5, 6, 7, 8 του Ν. 177/1975 «περί αντικαταστάσεως 
& συμπληρώαεως δ/ξεων τινων του Ν.Δ. 86/69 περί Δασι¬ 
κού Κώδικος». 

2. Τις δ/ξεις της υπ’ αρ. 414985/29.11.85 (ΦΕΚ 757/ 
Β/18.12.85) Κ.Υ.Α. Υφ. Εθν. Οικον. & Αν. Υπ. Γεωργίας 
«Μέτρα Διαχείρισης της Άγριας Πτηνοπανίδας». 

3. Τις δ/ξεις του Π.Δ. 94/1993 (ΦΕΚ 40/Α/22.3.93) 
«περί καθορισμού αρμοδιοτήτων που διατηρούνται από 
τον Υπουργό και τις Περιφερειακές Αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τις δ/ξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδ. και άλλες δ/ξεις», καθώς επίσης και την υπ’ 
αρ. 6747/29.9.1997 απόφαση του Γεν. Γραμματέα Περι¬ 
φέρειας Στερεός Ελλάδος «περί μεταβίβασης αρμοδιοτή¬ 
των στους Πρ/νους των Δασικών Υπηρεσιών της Περιφ. 
Στ. Ελλάδος και της εξουσίας να υπογράφουν με εντολή 
του». 

5. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92 (ΕτΚ, Α' 154/10.9.92). 

6. Την υπ’ αρ. 65665/3534/11.8.1976 απόφαση του 
υπ. Γεωργίας, με την οποία ιδρύθηκε μόνιμο καταφύγιο 
θηραμάτων στην περιοχή της Αράχωβας του Νομού Βοιω¬ 
τίας. 

7. Το διαχ. σχέδιο του Εθν. Δρυμού Παρνασσού, που 
εγκρίθηκε με την υπ’ αρ. 372/31.10.97 αποφ. Δ/ντή Δα¬ 
σών Περιφέρειας Στ. Ελλάδος, στην οποία τονίζεται η 
ανάγκη επέκτασης του υπάρχοντος μονίμου καταφυγίου 
«Ασπροχώματος». 

8. Την υπ’ αρ. 576/24.6.1998 εισήγηση του Δασαρ¬ 
χείου ΛΙΒΑΔΕΙΑΣ σε συνδυασμό με τη σκοπιμότητα τρο¬ 
ποποίησης των ορίων του ανωτέρω μονίμου καταφυγίου 
θηραμάτων για προστασία, ανάπτυξη, αναπαραγωγή και 
εκμετάλλευση του θηραματικού πλούτου και της άγριας 
πανίδας της Χώρας μας, αποφασίζουμε: 

Τροποποιούμε τα όρια του Μονίμου Καταφυγίου θηρα¬ 
μάτων «Ασπροχώματος» περιοχής Δήμου Αράχωβας Ν. 
Βοιωτίας και απαγορεύουμε για αόριστο χρόνο τη Θήρα 
κάθε θηράματος σε έκταση 22.000 στρ. περίπου -εξαι- 
ρουμένων των γεωργοδενδροκομικών καλλιεργειών- που 
πλπρεί τις προϋποθέσεις για την κάλυψη των βασικών 
αναγκών του θηράματος σε ό,τι αφορά την ησυχία, τροφή 
και νερό, στη θέση «Ασπρόχωμα» περιοχής Δήμου Αράχω¬ 
βας του Νομού Βοιωτίας, που ορίζεται ως εξής: 

Από τη θέση «Τουμπόραχη» υψομέτρου 2.260 μ. όπου 
είναι και τα διοικητικά όρια Ν. Βοιωτίας - Ν. Φθιώτιδας και 
σημείο ενάρξεως του υπάρχοντος καταφυγίου με κατεύ¬ 
θυνση Ν-ΝΑ ακολουθεί τα διοικητικά όρια Ν. Βοιωτίας - Ν. 
Φθιώτιδας διέρχεται από τη θέση «Μπαϊντανόραχη». Εκεί- 
θεν με κατεύθυνση ΒΑ ακολουθώντας τα όρια των Νομών 
καταλήγει στην τοποθεσία «Σιδηρόπορτο-Μαύρα Λιθά¬ 
ρια». Από εκεί με κατεύθυνση Ν συναντά το τέρμα δασι- 

κού δρόμου μ’ επωνυμία δασικής θέσης «Γούρνα-Μάννα». 
Κατόπιν με κατεύθυνση ΝΔ ακολουθούμενη του δασικού 
δρόμου καταλήγει στη διασταύρωση με τον επαρχιακό 
ασφαλτοστρωμένο δρόμο Αράχωβας-Επταλόφου. Ακο¬ 
λουθεί τον ασφαλτοστρωμένο δρόμο προς Επτάλοφο μέ¬ 
χρι τη θέση «Σταυρός». Από εκεί με γενική κατεύθυνση Δ 
ακολουθεί την κορυφογραμμή περνώντας από τις θέσεις 
«Πατσιαντάρας» τριγ. υψόμετρο 1.290 μ. «Χαρακής», 
όπου και συναντά τα διοικητικά όρια Ν. Βοιωτίας - Ν. Φω¬ 
κίδας. Εκείθεν με γενική κατεύθυνση Β ακολουθώντας τα 
διοικητικά όρια Βοιωτίας-Φωκίδας καταλήγει στη θέση 
«Κορύκειο Αντρο» και συναντά τα όρια του πυρήνα του 
Εθνικού Δρυμού Παρνασσού. Από εκεί ακολουθώντας τα 
όρια του πυρήνα του Εθν. Δρ. Παρνασσού με κατεύθυνση 
ΒΑ μέχρι συναντήσεως της επαρχιακής ασφαλτοστρωμέ¬ 
νης οδού Αράχωβας-Επταλόφου όπου και σημείο έναρξης 
υπάρχσντος καταφυγίου. Εκείθεν με κατεύθυνση Ν-ΝΑ 
ακολουθεί την οριογραμμή του υπάρχοντος καταφυγίου, 
δηλαδή διέρχεται από τις θέσεις «Κελάρι - Σκληδόρεμα - 


Παρυφή Ελατοδάσους - Λιποκεσόρεμα - Βρωμόβρυση» 
και καταλήγει στη θέση «Τουμπόραχη». 

Η δίωξη των επιβλαβών θηραμάτων μέσα στο καταφύ¬ 
γιο, ενεργείται σύμφωνα με τα άρθρα 4 παρ. 7 του Ν. 
177/75 και της 414985/29.11.95 ΚΥΑ. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 παρ. 9 και 18 του Ν.Δ. 86/69 «Δα¬ 
σικός Κώδικας» ή 9 παρ. 3 της 414985/29.11.1985 
Κ.Υ.Α. «μέτρα διαχείρισης της άγριας πτηνοπανίδας». 

Από τις δ/ξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ 205/Α/1975) και 
θα ισχύει από το κυνηγετικό έτος 1998-1999. 

Λιβαδειά, 23 Ιουλίου 1998 

Με εντολή Γ εν. Γ ραμμ. Περιφέρειας 
Ο Δ/ντής Δασών Ν. Βοιωτίας 
ΓΕΩΡΓΙΟΣ Ε. ΜΗΛΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6 Π * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 | ΘΕΣΣΑΛΟΝΙΚΗ 


5230 841 Βασ Όλγας 186.1ος όι 
Πληροφορίες δημοσιευμάτων λοιπών Φ.Ε.Κ 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 
Πώληση Φ.Ε.Κ. 5239 762 ΠΑΤΡΑ 


Βασ. Όλγας 188.1ος όρ. - Τ.Κ 546 55 (031) 423 956 
ΡΑΙΑΣ 4136 402 

Νικήτα 6-8 Τ.Κ 185 31 4171 307 


Πώληση Φ.Ε.Κ. 

Φωτοαντίγραφα παλαιών Φ.Ε.Κ 
Βιβλιοθήκη παλαιών Φ.Ε.Κ 
Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ και 
αποστολή Φ.Ε.Κ. 


5248 141 Κορίνθου 327 Τ.Κ. 262 23 
5248 186 ΙΩΑΝΝΙΝΑ 
5248 785 Διοικητήριο Τ.Κ 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5246 320 


(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 - 

3.500 . 

Γ' (Διορισμοί, απολύσεις κ.λπ. Δημ. Υπαλλήλων) 

15.000 - 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 - 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ, (Διορισμοί κ.λπ. προσωπικού Ν.Π.Δ.Δ.) 

15.000 » 

750 - 

Παράρτημα ( Πίνακες εππυχόντων διαγωνισμών κ.τλ.) 

5.000 > 

250 » 

Δελτίο Βιομηχανυαής Ιδιοκτησίας (Δ.Ε.Β.Ι.) 

10.000 . 

500 · 

Ανωτάτου Ειδικού Δικαστηρίου (Α.Ε.Δ.) 

3.000 - 

150 - 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 - 

ΠΑ ΟΛΑ ΤΑ ΤΕΥΧΗ ΕΚΤΟΣ ΑΕ. & Ε.Π.Ε. 

250.000 » 

12.500 - 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται πέραν των ανωτέρω ανοφερομένων πασών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία 
' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτιο δεν γίνονται δεκτά 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













